**Ministru kabineta rīkojuma projekta “Par Kuldīgas novada pašvaldības nekustamā īpašuma Kalpaka ielā 1, Kuldīgā, Kuldīgas novadā, pārņemšanu valsts īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta otrā daļa un 43.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamais īpašums (nekustamā īpašuma kadastra Nr.6201 009 0115) Kalpaka ielā 1, Kuldīgā, Kuldīgas novadā (turpmāk – nekustamais īpašums), ir ierakstīts Kuldīgas rajona tiesas Zemesgrāmatu nodaļas Kuldīgas pilsētas zemesgrāmatas nodalījumā Nr.100000138107 uz Kuldīgas novada pašvaldības (turpmāk – pašvaldība) vārda.Atbilstoši Valsts zemes dienesta Nekustamā īpašuma valsts kadastra informācijas sistēmas datiem nekustamais īpašums sastāv no zemes vienības 0,2788 ha platībā (zemes vienības kadastra apzīmējums 6201 009 0115) Kalpaka ielā 1, Kuldīgā, Kuldīgas novadā, un būves – slimnīcas (terapijas korpusa) (būves kadastra apzīmējums 6201 009 0115 001) Kalpaka ielā 1, Kuldīgā, Kuldīgas novadā.Kuldīgas Tehnoloģiju un tūrisma tehnikums (turpmāk – tehnikums), pamatojoties uz Ministru kabineta 2003.gada 16.septembra noteikumu Nr.528 “Izglītības un zinātnes ministrijas nolikums” 24.46.apakšpunktu, ir Izglītības un zinātnes ministrijas (turpmāk – ministrija) padotībā esoša profesionālās izglītības iestāde, kam ar Ministru kabineta 2014.gada 18.februāra rīkojumu Nr.78 “Par profesionālās izglītības kompetences centra statusa piešķiršanu Kuldīgas Tehnoloģiju un tūrisma profesionālajai vidusskolai” ir piešķirts profesionālās izglītības kompetences centra statuss.Tehnikuma pārvaldīšanā ir nodots ministrijas valdījumā esošais valsts nekustamais īpašums (nekustamā īpašuma kadastra Nr.[6201 009 0060](https://www.kadastrs.lv/properties/2500000411?options%5Borigin%5D=property)) Liepājas ielā 33, Kuldīgā, Kuldīgas novadā, kas robežojas ar nekustamo īpašumu.Pamatojoties uz Ministru kabineta 2016.gada 19.aprīļa noteikumu Nr.249 “Darbības programmas “Izaugsme un nodarbinātība” 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu” īstenošanas noteikumi” 15.1.13.apakšpunktu, tehnikumam plānotais kopējais attiecināmais finansējums darbības programmas “Izaugsme un nodarbinātība” prioritārā virziena “Izglītība, prasmes un mūžizglītība” 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu” īstenošanai ir 6 020 389 *euro.* Ministrijas Profesionālās izglītības iestāžu attīstības un investīciju stratēģiju 2015.–2020.gadam vērtēšanas un investīciju piesaistes pieteikumu vērtēšanas komisijas 2016.gada 22.augusta sēdē tika pieņemts lēmums atbalstīt nekustamā īpašuma pārņemšanu Latvijas valsts īpašumā ministrijas personā.Minētās komisijas 2016.gada 4.novembra sēdē tika pieņemts lēmums noteikt tehnikumam, cita starpā, šādas atbalstāmās darbības darbības programmas “Izaugsme un nodarbinātība” 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu” ietvaros – ēkas pārbūve par tehnoloģiju centra ēku un teritorijas vienota labiekārtošana Kalpaka ielā 1 un Liepājas ielā 33, Kuldīgā, Kuldīgas novadā.Pašvaldība 2016.gada 29.septembra domes sēdē (protokols Nr.12; 52.punkts) ir pieņēmusi lēmumu nodot valsts īpašumā un ministrijas valdījumā nekustamo īpašumu.Ņemot vērā iepriekš minēto, ministrija ir sagatavojusi Ministru kabineta rīkojuma projektu “Par Kuldīgas novada pašvaldības nekustamā īpašuma Kalpaka ielā 1, Kuldīgā, Kuldīgas novadā, pārņemšanu valsts īpašumā” (turpmāk – rīkojuma projekts), kas paredz pašvaldības nekustamo īpašumu bez atlīdzības pārņemt ministrijas valdījumā. Ministrija nekustamo īpašumu normatīvajos aktos noteiktajā kārtībā ierakstīs zemesgrāmatā uz Latvijas valsts vārda ministrijas personā un nodos to pārvaldīšanā tehnikumam tehnoloģiju parka izveidei.Atbilstoši Eiropas Parlamenta un Padomes 2013.gada 17.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 71.pantam darbība, kas ietver investīcijas infrastruktūrā vai investīcijas ražošanā, atmaksā no Eiropas Savienības strukturālajiem un investīciju fondiem saņemto atbalstu, ja piecos gados no galīgā maksājuma atbalsta saņēmējam vai – attiecīgā gadījumā – laikposmā, kas paredzēts valsts atbalsta noteikumos, notiek jebkas no turpmākā: ražošanas darbības izbeigšana vai pārcelšana uz citu vietu ārpus programmas teritorijas; tādas izmaiņas infrastruktūras daļas īpašnieku sastāvā, kas sniedz uzņēmumam vai publiskai struktūrai nepamatotas priekšrocības, vai būtiskas izmaiņas, kas ietekmē darbības veidu, mērķus vai īstenošanas nosacījumus, tādējādi traucējot tās sākotnējo mērķu sasniegšanu.Saskaņā ar Ministru kabineta 2016.gada 19.aprīļa noteikumu Nr.249 “Darbības programmas “Izaugsme un nodarbinātība” 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu” īstenošanas noteikumi”” 32.punktu, projekta iesniedzējs var pretendēt uz specifiskā atbalsta saņemšanu, ja infrastruktūra un nekustamais īpašums, kurā par projekta īstenošanai piešķirtajiem līdzekļiem tiks veikti ieguldījumi, ir projekta iesniedzēja vai sadarbības partnera īpašumā vai valsts un pašvaldības kopīpašumā, vai arī valsts īpašumā un nodots projekta iesniedzēja vai sadarbības partnera valdījumā vai lietošanā, vai arī projekta iesniedzējam vai sadarbības partnerim uz infrastruktūru ir ilgtermiņa nomas tiesības vismaz vēl piecus gadus pēc noslēguma maksājuma veikšanas, un tās ir reģistrētas zemesgrāmatā.Ievērojot minēto, ministrija apliecina, ka ministrijas valdījuma tiesības uz nekustamo īpašumu netiks mainītas kamēr nekustamajā īpašumā tiks īstenots Eiropas Reģionālās attīstības fonda projekts un vismaz vēl piecus gadus pēc noslēguma maksājuma veikšanas Eiropas Reģionālās attīstības fonda projekta īstenotājam.Rīkojuma projekts paredz valstij ministrijas personā pienākumu:1. nekustamo īpašumu bez atlīdzības nodot pašvaldības īpašumā, ja tas vairs netiek izmantots rīkojuma projekta 2.punktā minēto funkciju īstenošanai;
2. nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr ministrija nodrošina rīkojuma projekta 2.punktā minēto funkciju īstenošanu, kā arī ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

 Atbilstoši informācijai Nekustamā īpašuma valsts kadastra informācijas sistēmā nekustamā īpašuma sastāvā esošajai būvei (būves kadastra apzīmējums 6201 009 0115 001) Kalpaka ielā 1, Kuldīgā, Kuldīgas novadā, 2016.gada 8.jūnijā ir noteikts apgrūtinājums – valsts nozīmes vēsturiska notikuma vietas teritorija un objekti (tips: 7314010502). Iepriekš minētais apgrūtinājums atzīmes veidā nav ierakstīts Kuldīgas rajona tiesas Zemesgrāmatu nodaļas Kuldīgas pilsētas zemesgrāmatas nodalījumā Nr.100000138107. Ievērojot iepriekš minēto, ministrija apliecina, ka vienlaicīgi ar nekustamā īpašuma ierakstīšanu zemesgrāmatā uz Latvijas valsts vārda ministrijas personā zemesgrāmatā ierakstīs arī iepriekš minēto apgrūtinājumu. Saskaņā ar likuma “Par kultūras pieminekļu aizsardzību” 8.panta trešajā daļā noteikto kārtību, kultūras pieminekļa atsavināšana var notikt, ja par nodomu to atsavināt īpašnieks ir paziņojis Valsts kultūras pieminekļu aizsardzības inspekcijai, attiecīgās reģionālās nodaļas inspektors ir apsekojis kultūras pieminekli un nākamajam tā īpašniekam ir nosūtīti norādījumi par šā kultūras pieminekļa izmantošanu un saglabāšanu. Pamatojoties uz pašvaldības sniegto informāciju, pašvaldība par nodomu atsavināt nekustamo īpašumu paziņos Valsts kultūras pieminekļu aizsardzības inspekcijai. |
| 3. | Projekta izstrādē iesaistītās institūcijas | Ministrija, tehnikums un pašvaldība. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Projekts šo jomu neskar |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar |
| 3. | Administratīvo izmaksu monetārs novērtējums |  Projekts šo jomu neskar |
| 4. | Cita informācija | Rīkojuma projekts skar tikai attiecīgo nekustamā īpašuma īpašnieku, plašāka sabiedrības līdzdalība nav nepieciešama. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus, kas saistīti ar nekustamā īpašuma pārņemšanu, tai skaitā īpašuma ierakstīšanu zemesgrāmatā, kā arī nekustamā īpašuma turpmāko pārvaldīšanu segs ministrija (tehnikums) tai apstiprinātā budžeta ietvaros. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, tehnikums, pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Rīkojuma projekts attiecas uz publiskās pārvaldes politiku.Iesniedzamajiem dokumentiem nav piešķirams lietojuma ierobežojuma statuss.Saskaņā ar Oficiālo publikāciju un tiesiskās informācijas likuma 2.panta pirmo daļu un 3.panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski globālā tīmekļa vietnē www.vestnesis.lv. |

Anotācijas IV, V un VI sadaļa – projekts šīs jomas neskar.

Izglītības un zinātnes ministrs K.Šadurskis

Vizē:

Valsts sekretāre L.Lejiņa

17.01.2017 12:34

1413

M.Adamane

67047756, Madara.Adamane@izm.gov.lv